கடந்த ஞாயிற்றுக்கிழமை மருத்துவமனைக்கு வந்த துணை குடியரசுத் தலைவர் வெங்கையா நாயுடு மற்றும் ஆளுநர் பன்வாரிலால் புரோஹித் ஆகியோர் நேரடியாக கருணாநிதியை பார்க்கக் கூடிய வாய்ப்பு பெற்றனர். அப்போது எடுக்கப்பட்ட புகைப்படம் திமுக சார்பில் வெளியிடப்பட்டது. அதில் கருணாநிதியின் ரத்த அழுத்தம், இரத்தத்தில் ஆக்ஸிஜனின் அளவு, சுவாச எண்ணிக்கை போன்றவை சீராக இருப்பது மருத்துவமனை மானிட்டரில், பதிவாகியிருந்த தகவல்கள் அடிப்படையில் உறுதியானது.